བླ་མའི་རྣལ་འབྱོར་བླ་མ་སྤྱན་རས་གཟིགས་དབྱེར་མེད་དུ་
སྒྲུབ་པ་དགེ་ལེགས་ཀྱི་གཏེར་མཛོད་ཅེས་
བྱ་བ་སོགས་བཞུགས། །
རྒྱལ་བ་ཀུན་གྱི་ཡེ་ཤེས་སྒྱུ་དྲའི་གར། །དངོས་གྲུབ་ཕན་བདེའི་གཏེར་གྱུར་བླ་མ་
མཆོག །འཇིག་རྟེན་དབང་ཕྱུག་ལ་བརྟེན་རྣལ་འབྱོར་གྱི། །ཉམས་ལེན་ནོར་བུའི་
50

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
འཕྲིང་བ་འདི་ནའོ། །དགེ་ལེགས་འདོད་དགུ་སྩོལ་མཛད་པའི། །རྩ་བརྒྱུད་བླ་མ་
དཀོན་མཆོག་གསུམ། །ཡི་དམ་མཁའ་འགྲོ་ཆོས་སྲུང་ལ། །བདག་སོགས་སེམས་ཅན་
འཁོར་བ་ལས། །སྒྲོལ་བར་བྱ་ཕྱིར་སྐྱབས་སུ་མཆི། །སྡུག་བསྔལ་གསུམ་གྱིས་མནར་
བ་ཡི། །འགྲོ་བ་མ་ལུས་སྒྲོལ་སླད་དུ། །ཟབ་མོ་བླ་མའི་རྣལ་འབྱོར་དག །བརྩོན་པས་
ཉམས་སུ་བླང་བར་བགྱི། །རང་ལུས་ཐ་མལ་གནས་པའི་སྙིང་ག་ཡི། །པད་ཉིའི་སྟེང་
དུ་རིག་པའི་ངོ་བོ་ནི། །ཧྲཱིཿཡིག་དམར་ནག་ཡོངས་གྱུར་ཁྲོ་བོའི་རྒྱལ། །དབང་ཆེན་
དམར་པོ་གྲི་གུག་ཐོད་ཁྲག་འཛིན།
།དུར་ཁྲོད་ཆས་རྒྱན་མེ་དཔུང་དབུས་བཞུགས་
པའི། །ཐུགས་ཀའི་ཧྲཱིཿ ལས་འོད་འཕྲོས་གདོན་བགེགས་བསྐྲད། །རྡོ་རྗེའི་མེ་དཔུང་
གུར་ཁང་ཆེན་པོར་གྱུར། །ཨོཾ་བཛྲ་ཀྲོ་དྷ་རཀྵ་རཀྵ་ཧཱུཾ་ཕཊ། རང་ལུས་ཐ་མལ་སྤྱི་
གཙུག་ནམ་མཁའི་དབྱིངས། །བྷཾ་ལས་རིན་ཆེན་སྣ་ལྔའི་གཞལ་ཡས་ཁང་། །གྲུ་བཞི་
སྒོ་བཞི་རྒྱན་རྣམས་རྫོགས་པའི་དབུས། །པདྨ་འདབ་བཞི་ལྟེ་བར་གླང་པོ་ཆེ། །སེང་གེ་
རྟ་དང་རྨ་(༣ན)བྱ་ནམ་མཁའ་ལྡིང་། །རྣམས་ཀྱིས་བཏེག་པའི་རིན་ཆེན་ཁྲི་སྟེང་དུ། །
ངོ་བོ་དྲིན་ཅན་རྩ་བའི་བླ་མ་ཉིད། །རྣམ་པ་ལོངས་སྤྱོད་རྫོགས་སྐུའི་ཆ་ལུགས་ཅན།
ཕྱག་གཡས་སྐྱབས་སྦྱིན་གཡོན་པའི་མཐེབ་སྲིན་གྱིས། །མེ་ཏོག་པད་དཀར་མཉེན་
ལྕུག་འཁྱིལ་ལྡེམ་འཛིན། །རིན་ཆེན་དབུ་རྒྱན་སྙན་ཆ་གདུ་བུ་དང༌། །དར་གྱི་སྟོད་
གཡོགས་པཉྩ་ལི་ཀ་ཅན། །མཉམ་གཞག་སྟེང་ན་ཚེ་ཡི་བུམ་པ་འཛིན། །སྤྱི་གཙུག་
པད་ཟླའི་སྟེང་ན་ཨོཾ་དཀར་ལས། །སྐུ་ཡི་ལྷ་ཚོགས་འདུས་པའི་སྤྱན་རས་གཟིགས། །
སྐུ་མདོག་དཀར་པོ་སྐྱབས་སྦྱིན་འཁོར་ལོ་འཛིན། །ལོངས་སྤྱོད་རྫོགས་སྐུའི་ཚུལ་གྱིས་
སྐྱིལ་ཀྲུང་བཞུགས། །མགྲིན་པར་པད་ཟླའི་གདན་ལ་ཨཱཿདམར་ལས། །གསུང་གི་ལྷ་
ཚོགས་འདུས་པའི་སྤྱན་རས་གཟིགས། །སྐུ་མདོག་དམར་པོ་སྐྱབས་སྦྱིན་པདྨ་འཛིན། །
ལོངས་སྤྱོད་རྫོགས་སྐུའི་ཚུལ་གྱིས་སྐྱིལ་ཀྲུང་བཞུགས། །སྙིང་གར་པད་ཟླའི་གདན་
ལ་ཧཱུཾ་མཐིང་ལས། །ཐུགས་ཀྱི་ལྷ་ཚོགས་འདུས་པའི་སྤྱན་རས་གཟིགས། །སྐུ་མདོག་
མཐིང་ཁ་སྐྱབས་སྦྱིན་རྡོ་རྗེ་འཛིན། །ལོངས་སྤྱོད་རྫོགས་སྐུའི་ཚུལ་གྱིས་སྐྱིལ་ཀྲུང་
།
51

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
བཞུགས། །ལྟེ་བར་པད་ཟླའི་གདན་ལ་སཱ་སེར་ལས། །ཡོན་ཏན་ལྷ་ཚོགས་འདུས་པའི་
སྤྱན་རས་གཟིགས། །སྐུ་མདོག་སེར་པོ་སྐྱབས་སྦྱིན་རིན་ཆེན་འཛིན། །གསང་གནས་
པདྨའི་གདན་ལ་ཧཱ་ལྗང་ལས། །འཕྲིན་ལས་ལྷ་ཚོགས་འདུས་པའི་སྤྱན་རས་གཟིགས། །
སྐུ་མདོག་ལྗང་གུ་སྐྱབས་སྦྱིན་རྒྱ་གྲམ་འཛིན། །འདབ་བཞིའི་ཤར་དུ་དཀར་མོ་མེ་ཏོག་
མ། །ལྷོ་ན་བདུག་སྤོས་འཛིན་པ་སེར་མོ་དང༌། །ནུབ་ཏུ་མར་མེ་འཛིན་པ་དམར་མོ་
དང་། །བྱང་དུ་དྲི་ཆབ་འཛིན་པ་ལྗང་མོ་རྣམས། །ཞལ་གཅིག་ཕྱག་གཉིས་གཡོན་པ་
པི་ཝང་འཛིན། །གཡས་པ་རང་རང་མཆོད་པའི་(༣བ)རྫས་རྣམས་ཐོགས། །རིན་ཆེན་
རྒྱན་དང་དར་གྱི་ན་བཟའ་ཅན། །སྙན་པའི་དབྱངས་བཅས་དགའ་བའི་གར་སྟབས་
བསྒྱུར། །རང་གི་སྙིང་གའི་རྟ་མགྲིན་སྙིང་ག་ལས། །འོད་ཟེར་འཕྲོས་པས་རྩ་བའི་བླ་
མ་ལ། །བརྒྱུད་པའི་བླ་མ་སངས་རྒྱས་བྱང་སེམས་དང༌། །ཡི་དམ་མཁའ་འགྲོ་ཆོས་
སྐྱོང་སྲུང་མའི་ཚོགས། །སྤྲིན་ལྟར་གཏིབས་པས་བསྐོར་ཏེ་ཐོགས་མེད་དུ། །བྱོན་
ནས་དམ་ཚིག་པ་ལ་ཐིམ་པར་གྱུར། །གང་གི་དྲིན་གྱིས་བདེ་ཆེན་ཉིད། །ཅེས་སོགས་
ཀྱི་མཇུག་ཏུ་པདྨ་ཀ་མ་ལཱ་ཡེ་སྟཱཾ། ཀུན་འདུས་དྲིན་ཅན་རྩ་བའི་བླ་མ་ལ། །མཆོད་
ཡོན་ཞབས་བསིལ་མེ་ཏོག་བདུག་སྤོས་དང༌། །མར་མེ་དྲི་ཆབ་ཞལ་ཟས་རོལ་མོའི་
ཚོགས། །གུས་པས་འབུལ་ལ་བརྩེ་བས་བཞེས་སུ་གསོལ། །རཏྣ་གུ་རུ་མཎྜ་ལ་ས་པ་
རི་ཝཱ་ར་ཨཉྙཾ་ནས། ཤཔྟའི་བར་གྱིས་མཆོད། ཀུན་འདུས་྾། །ཡིད་འོང་གཟུགས་
དང་སྒྲ་སྙན་རོལ་མོའི་ཚོགས། །དྲི་རོ་རེག་བྱའི་ཁྱད་པར་ཇི་སྙེད་པ། །གུས་པས་྾། །
རཱུ་པ་ནས། སྤརྴའི་བར། ཀུན་འདུས་྾། །གཞན་ཡང་རིན་ཆེན་བདུན་དང་བཀྲ་
ཤིས་ཀྱི། །རྟགས་བརྒྱད་རྫས་བརྒྱད་ལ་སོགས་ཇི་སྙེད་པ། །གུས་པས་྾། །སྔགས་
གཤམ་དུ་སཔྟ་རཏྣ་ཨཱཥྚ་མཾ་ག་ལ་པྲ་ཏཱིཙྪ་ཡེ་སྭཱཧཱ། དེ་ནས་བསྟོད་པ་གང་འོས་བྱས་
པའི་མཇུག་ཏུ། དྲིན་ཅན་རྩ་བའི་བླ་མ་དམ་པ་ལ། །སྙིང་ནས་གུས་པས་ཡིད་ཀྱིས་
གསོལ་འདེབས་ན། · །འཁོར་བའི་ཕུན་ཚོགས་ཉེས་བརྒྱའི་འབྱུང་གནས་སུ། །ཤེས་
ནས་ངེས་འབྱུང་སྐྱེ་བར་བྱིན་གྱིས་རློབས། །ཉམ་ཐག་འགྲོ་རྣམས་ཕ་མར་ཡིད་ཆེས་
52

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
ནས། །ཐེག་ཆེན་སེམས་བསྐྱེད་སྐྱེ་བར་྾། །མྱུར་དུ་སངས་རྒྱས་ཐོབ་འདོད་བློ་སྐྱེས་
ནས། །རྡོ་རྗེའི་ཐེག་པར་འཇུག་པར་྾། །ཉམས་སུ་བླངས་པའི་ལམ་རྣམས་མ་ལུས་
པ། །ཞི་བར་གོལ་(༤ན)དང་ལོག་པར་འཁྱམས་པ་སོགས། །ཉེས་པའི་སྐྱོན་རྣམས་
མ་ལུས་རབ་བྲལ་ཏེ། །འཁྲུལ་མེད་བདེ་ཆེན་སྐྱེ་བར་྾། །ཞེས་གསོལ་བ་དྲག་ཏུ་
བཏབ་པས། སྤྱི་བོའི་ལྷ་ཚོགས་རྣམས་ཀྱི་ཐུགས་ཀ་ནས། །འོད་དང་བདུད་རྩིའི་ཆུ་
རྒྱུན་བབས་པ་ཡིས། །རང་གི་སྨིན་མཚམས་ཡན་གང་བུམ་དབང་ཐོབ། །སྡིག་སྒྲིབ་
ཉེས་ལྟུང་ཐམས་ཅད་བྱང་ཞིང་དག །ཐ་མལ་སྣང་ཞེན་ཞེན་པ་ཀུན་སྦྱངས་ཏེ། །སྐུ་
ཡི་བྱིན་རླབས་ཐམས་ཅད་འཐོབ་པར་གྱུར། །མགྲིན་པའི་ལྷ་ཚོགས་྾། །འོད་དང་྾། །
རང་གི་མགྲིན་པ་ཡན་གང་གསང་དབང་ཐོབ། །སྡིག་སྒྲིབ་ནྀ། །ཟག་མེད་བདེ་ཆེན་
ཡེ་ཤེས་རྒྱུད་ལ་སྐྱེས། །སྙིང་གའི་ལྷ་ཚོགས་྾། །འོད་དང་྾། །རང་གི་སྙིང་ག་ཡན་
གང་ཤེར་དབང་ཐོབ། །སྡིག་སྒྲིབ་྾། །བདེ་བས་སྟོང་པ་ངེས་པའི་ཡེ་ཤེས་སྐྱེས། །ལྟེ
བའི་ལྷ་ཚོགས་྾། །འོད་དང་྾། །རང་གི་ལྟེ་བ་ཡན་གང་རྒྱལ་བ་ཡི། །སྐུ་གསུང་
ཐུགས་ཀྱི་ཡོན་ཏན་མ་ལུས་པ། །ཐོགས་པ་མེད་པར་གྲུབ་པའི་ནུས་པ་བཞག །གསང་
གནས་ལྷ་ཚོགས་྾། །འོད་དང་྾། །རང་གི་གསང་གནས་ཡན་གང་ཞི་རྒྱས་དང་། །
དབང་དྲག་འཕྲིན་ལས་སྒྲུབ་པའི་ནུས་པ་ཐོབ། །དེ་ནས་བླ་མ་རང་གི་སྙིང་དབུས་སུ། །
སྤྱན་དྲངས་འོད་ཞུའི་ངང་ལ་མཉམ་པར་བཞག །ཚིག་གི་དབང་ཐོབ་རིག་པའི་
ངོ་བོ་མཐོང་ །དེ་ནས་དགེ་བ་འདི་ཡིས་སྐྱེ་བོ་ཀུན། །སོགས་བསྔོ་སྨོན་གྱིས་རྒྱས་
འདེབས་བྱའོ། །དེ་ལྟར་ཐུན་མོང་མིན་པའི་ཞལ་ཤེས་གསུམ། །མ་གཏོགས་ཡི་གེའི་
ཕྲེང་བར་བཀོད་པ་ཡིས། །འགྲོ་ཀུན་དགེ་བའི་བཤེས་དང་མི་འབྲལ་ཞིང་། །ཐེག་
མཆོག་ཆོས་ལ་སྤྱོད་པའི་དཔལ་གྱུར་ཅིག །ཅེས་བླ་མའི་རྣལ་འབྱོཪ་བླ་མ་ སྤྱན་ཪས་
གསོ་
གཟིགས་དབྱེར་མེད་དུ་སྒྲུབ་པ་དགེ་ལེགས་ཀྱི་གཏེར་མཛོད་(༤བ)འདི་འང་།
རིག་སྨྲ་བ་བྱང་ངོས་འཚོ་བྱེད་བསོད་ནམས་དཔལ་བཟང་གིས་བསྐུལ་བ་ལྟར། ཟ་
ཧོར་གྱི་བཙུན་པ་ངག་གི་དབང་ཕྱུག་བློ་བཟང་རྒྱ་མཚོས་སྦྱར། །
53

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ།
༈
58?
F¢ttG
JIH{ _ GR!{